./data/phi2331/phi023/phi2331.phi023.perseus-lat2.xml
David Magie
sed ii qui erant cum filio Macriani, Quieto nomine, consentientes Odaenatho auctore praefecto Macriani Ballista iuvenem occiderunt missoque per murum corpore Odaenatho se omnes affatim dediderunt,totius prope igitur orientis factus est Odaenathus imperator, cum Illyricum teneret Aureolus, RomamGallienus  idemBallista multos Emesenos, ad quos confugerant Macriani milites, cum Quieto et thesaurorum custode interfecit, ita ut civitas paene deleretur Odaenathus inter haec, quasi Gallieni partes ageret, cuncta eidem nuntiari ex veritate faciebat Sed Gallienus, cognito quod Macrianus cum suis liberis esset occisus, quasi securus rerum ac patre iamrecepto, libidini et voluptati se dedidit  ludos circenses ludosque scaenicos, ludos gymnicos, ludiariam etiam venationem et ludos gladiatorios dedit populumque quasi victorialibus diebus ad festivitatem acplausum vocavit, et cum plerique patris eius captivitatem maererent, ille specie decoris, quod pater eius virtutis studio deceptus videretur, supra modumlaetatus est  constabat autem censuram parentis eum ferre non potuisse votivumqueilli fuisse quod inminentem cervicibus suis gravitatem patriam non haberet